rejauldu/bengali-wikipedia huggingface dataset:
নয়ান (বৈজ্ঞানিক নাম:Junonia almana (Linnaeus)) এক প্রজাতির মাঝারি আকৃতির প্রজাপতি, যাদের মুল শরীরটা এবং ডানা তামাটে হলুদ বর্ণের এবং ডানার উভয় প্রান্তে একটি করে চোখযুক্ত। নয়ানের ওপর দিকের পিঠের, সামনের এবং পিছনের ডানায় একটা করে চোখ দেখা যায়। পিছনের দিকের ডানার চোখ অপেক্ষাকৃত আকারে বড় এবং ময়ূরকণ্ঠী এবং বাদামী বর্ণের। এই চোখের মাঝে একটা বা দুটো ছোট সাদা বিন্দু দেখা যায়। সামনের দিকের ডানাতে কয়েকটি গাঢ় কালচে বাদামী রঙের রেখার ঢেউ লক্ষ্য করা যায়। এরা ‘নিমফ্যালিডি’ পরিবারের সদস্য।   আকার  প্রসারিত অবস্থায় নয়ানের ডানার আকার ৬০-৬৫মিলিমিটার দৈর্ঘ্যের হয়।   উপপ্রজাতি   ভারতে প্রাপ্ত নয়ানের উপপ্রজাতিসমূহ হল-   Junonia almana almana Linnaeus, 1758	– Oriental Peacock Pansy  Junonia almana nicobarienis Felder & Felder, 1862 – Nicobar Peacock Pansy   বিস্তার   এই প্রজাতি ভারত, পাকিস্তান, নেপাল, ভুটান, বাংলাদেশ, মায়ানমার এবং শ্রীলঙ্কা এর বিভিন্ন অঞ্চলে দেখা যায়।   বর্ণনা  প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-  ডানার উপরিতল হলদে কমলা (tawny orange) এবং সামনের ডানায় ২ ও ৫ নং শিরামধ্যে ডিসকাল অংশে দুটি চক্ষুবিন্দু (ocille) বর্তমান। চক্ষুবিন্দুগুলি সুস্পষ্ট এবং পর্যায়ক্রমে কালো ও হলুদ বলয় দ্বারা আবৃত। চক্ষুবিন্দুগুলির কেন্দ্রভাগ আকাশী নীল। ২নং শিরামধ্যস্থ চক্ষুবিন্দুটি ৫ নং অপেক্ষা সামান্য বড়। কোস্টাল শিরার থেকে পরপর চারটি চওড়া ছোট বন্ধনী ডানার নিচের দিকে খানিক দূর অবধি বিস্তৃত। ডানার বেস অথবা গোড়ার দিক থেকে প্রথম বন্ধনী (band)টি উভয় প্রান্তে কালো রেখা দ্বারা সীমায়ীত ও কমলা বর্নের। পরবর্তী বন্ধনী ৩টি কালো ও আঁকাবাঁকা। চতুর্থ বন্ধনীটি ৫নং শিরামধ্যস্থ চক্ষুবিন্দুর সাথে যুক্ত হয়েছে। অ্যাপেক্স অথবা শীর্ষভাগ সূঁচালো অথবা তীক্ষ্ণ (pointed) নয়, বরং খানিক চৌকো। টার্মিনাল ও সাবটার্মিনাল অংশ ৩টি প্রায় সমান্তরাল কালো রেখায় চিত্রিত যাদের মধ্যে সবচেয়ে অভ্যন্তরের রেখাটি ইষদ অস্পষ্ট। শুষ্ক ঋতুরূপে উক্ত রেখা ৩টি অস্পষ্ট।   পিছনের ডানার ২ নং শিরামধ্যস্থ চক্ষুবিন্দুটি সামনের ডানার অনুরূপ তবে বেশ অস্পষ্ট ও কোনো কোনো নমুনাতে এমনকি অনুপস্থিত। ৫নং শিরামধ্যস্থ চক্ষুবিন্দুটি সামনের ডানার চক্ষুবিন্দুর প্রায় অনুরূপ গঠন বিশিষ্ট, তবে কেন্দ্রভাগে কালো ও সাদা ছোপ যুক্ত এবং বৃহদাকার (৪নং থেকে ৭নং শিরা অবধি বিস্তৃত)। টার্মিনাল ও সাবটার্মিনাল কালো রেখা ৩টি ও কোস্টাল শিরা হইতে উৎপন্ন নিম্নগামী ছোট বন্ধনীগুলি সামনের ডানার অনুরূপ।  শুষ্ক ঋতুরূপে, সামনের ডানার টার্মেন বহিবর্তীত (produced) ও অবতল (falcate) এবং ৪ নং শিরাতে বহিঃপ্রসারিত (protuded) ও টর্নাস ছোট লেজযুক্ত। আর্দ্র ঋতুরূপে উক্ত বৈশিষ্ঠগুলি অনুপস্থিত।  ডানার নিম্নতল, শুষ্ক ঋতুরূপে শুকনো পাতার অনুরূপ দর্শন যাতে দাগ-ছোপ ও চক্ষুবিন্দু সম্পূর্নরূপে অনুপস্থিত। আর্দ্র ঋতুরূপে, ডানার নিম্নতল, উপরিতলে প্রায়ানুরূপ রেখা, বন্ধনী ও চক্ষুবিন্দুযুক্ত এবং উভয় ডানাতে কোস্টা থেকে টর্নাস অবধি বিস্তৃত একটি সরু বন্ধনী বিশিষ্ট। স্ত্রী ও পুরুষ উভয় প্রকার অনুরূপ।   আচরণ  এদের দ্রুত ওড়ার ভঙ্গি দেখা যায়। এদের ফুলের মধু পান করতে দেখা গেলেও ভিজে মাটিতে বসে রস পান করতে তেমন দেখা যায় না।    বৈশিষ্ট্য    চিত্রশালা    তথ্যসূত্র    বহিঃসংযোগ  http://www.ifoundbutterflies.org/#!/sp/527/Junonia-almana  বিষয়শ্রেণী:ভারতের প্রজাপতি বিষয়শ্রেণী:পশ্চিমবঙ্গে প্রাপ্ত নিমফ্যালিডি গোত্রের প্রজাপতি বিষয়শ্রেণী:এশিয়ার প্রজাপতি বিষয়শ্রেণী:১৭৫৮-এ বর্ণিত প্রজাপতি বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা বিষয়শ্রেণী:সিঙ্গাপুরের প্রজাপতি
মিয়ানমারে জেলা () (খাজিন) হলো প্রশাসনিক স্তরের দ্বিতীয় স্তর৷ প্রতিটি জেলা আবার রাজ্য ও অঞ্চলভেদে 'বিভাগ'-এ বিভক্ত৷ মিয়ানমার ইনফরমেশন ম্যানেজমেন্ট ইউনিট (মিমু) বা মিয়ানমার তথ্য ব্যবস্থাপনা এককের মতানুসারে ২০১৫ খ্রিস্টাব্দের ডিসেম্বর মাস অবধি ময়ানমারে ৬৭ টি জেলা রয়েছে, যেগুলি শহরাঞ্চল, শহর, ওয়ার্ড ও গ্রামে বিভক্ত৷ http://themimu.info/  অঞ্চল ও রাজ্য অনুসারে জেলার তালিকা মিয়ানমারে অঞ্চল ও রাজ্য অনুসারে জেলার তালিকা নিম্নরূপ: কেন্দ্রীয় বর্মা মগওয়ে অঞ্চল গঙ্গ জেলা মগওয়ে জেলা মিংভূ জেলা পাকক্কু জেলা থায়েৎ জেলা  মান্দালয় অঞ্চল ক্যউৎসে জেলা মান্দালয় জেলা মৃৎটিলা জেলা ম্যিংগ্রাম জেলা ন্যৌং উ জেলা পাইং উ লুইং জেলা যমদীন জেলা  নেপিডো কেন্দ্রশাসিত অঞ্চল  উত্তর নেপিডো জেলা  দক্ষিণ নেপিডো জেলা  পূর্ব বর্মা কায়াহ রাজ্য বাওলখে জেলা লৈকও জেলা  শান রাজ্য পূর্ব শান রাজ্য কেংটং জেলা মংসাত জেলা মংপায়াক জেলা তাচিলেইক জেলা  উত্তর শান রাজ্য কুনলং জেলা ক্যৌৎমে জেলা লউকাইং জেলা লাশিও জেলা মুসে জেলা হোপাং জেলা (২০১১ খ্রিস্টাব্দে সৃৃৃষ্ট) মেতমন জেলা (২০১৩ খ্রিস্টাব্দে সৃৃৃষ্ট) মংমিত জেলা (২০১৫ খ্রিস্টাব্দে সৃৃৃষ্ট)  দক্ষিণ শান রাজ্য লাংখো জেলা লৈলেন জেলা তাউংগ্যি জেলা  নিম্ন বর্মা ইরাবতী অঞ্চল হিঞ্জাদা জেলা লাপুত্তা জেলা মাউবিন জেলা মংমা জেলা পুসাইন জেলা পাপোন জেলা  পেগু অঞ্চল পূর্ব পেগু অঞ্চল পেগু জেলা টংগু জেলা পশ্চিম পেগু অঞ্চল পিয়াই জেলা তীরাবতী জেলা  ইয়াঙ্গুন অঞ্চল পূর্ব ইয়াঙ্গুন জেলা পশ্চিম ইয়াঙ্গুন জেলা উত্তর ইয়াঙ্গুন জেলা দক্ষিণ ইয়াঙ্গুন জেলা  উত্তর বর্মা কাছিন রাজ্য বামো জেলা মোহনিন জেলা মৃৎকীণা জেলা পুতাউ জেলা  সাগাইং অঞ্চল কামটি জেলা কালে জেলা কানবালু জেলা কাথা জেলা মলাইক জেলা মনিওয়া জেলা সাগাইং জেলা শ্বেবো জেলা তামু জেলা ইনমাবিন জেলা  দক্ষিণ বর্মা কায়িন রাজ্য পান জেলা ককারেইক জেলা মায়াবতী জেলা পাপুন জেলা  মন রাজ্য মৌলমাইন জেলা সাটোন জেলা  টেনাসেরিম অঞ্চল দাবেই জেলা কসৌং জেলা মায়েইক জেলা  পশ্চিম বর্মা চিন রাজ্য ফালাম জেলা হাকা জেলা মতুপী জেলা মিণ্ডত জেলা  রাখাইন রাজ্য কিওকপু জেলা মংদাও জেলা সিত্তে জেলা শাণ্ডবী জেলা ম্রোক উ জেলা   আরও দেখুন   মিয়ানমারের প্রশাসনিক অঞ্চল  তথ্যসূত্র   বহিঃসংযোগ         বিষয়শ্রেণী:মিয়ানমারের প্রশাসনিক উপবিভাগ মিয়ানমার ২ জেলা, মিয়ানমার
সুরজিত কাউর বারনালা ভারতের পাঞ্জাবের একজন শিখ রাজনীতিবিদ। তিনি শিরোমনি আকালি দলের (লঙ্গোয়াল) সভাপতি। দলটির মূল উদ্দেশ্য হল হরচরণ সিং লঙ্গোয়ালের চিন্তাভাবনাকে সমর্থন করা এবং রাজীব- লঙ্গোয়াল ঐক্যকে সম্পূর্ণরূপে বাস্তবায়ন করা।  তিনি সুরজিত সিং বারনালার স্ত্রী।  পরিবার সুরজিৎ সিং ও সুরজিত কাউরের পরিবারে একটি কন্যা সন্তান রয়েছে যার নাম অমৃত কাউর সংধু যাকে আদেশ পাল সিং সংধু নামে একজন সেনা অফিসারের সাথে বিয়ে দেয়া হয়, কিন্ত অমৃত কাউর ২০১২ সালের অক্টোবরে ক্যান্সার রোগে আক্রান্ত হয়ে মারা যান। তাদের বড় পুত্র জসজিৎ সিং বারনালা একজন ব্যবসায়ী যিনি বারনাস ইন্টারন্যাশনাল প্রাইভেট লিমিটেড নামে একটি প্রতিষ্ঠান পরিচালনা করেন। তাদের দ্বিতীয় পুত্র গঙ্গাজিৎ সিং বারনালাও তার বাবার মত একজন রাজনীতিবিদ। তাদের ছোট ছেলে নিলিন্ডার সিং বারনালা ১৯৯৬ সালে সড়ক দুর্ঘটনায় মারা যান। তাদের মোট সাতজন নাতি নাতনি রয়েছে। দীর্ঘদিন অসুস্থতার পর ১৪ জানুয়ারি ২০১৭ তারিখে তার স্বামী মারা যান।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:শিরোমণি অকালী দলের রাজনীতিবিদ বিষয়শ্রেণী:ভারতীয় শিখ বিষয়শ্রেণী:পাঞ্জাব, ভারতের রাজনীতিতে নারী বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:২১শ শতাব্দীর ভারতীয় রাজনীতিবিদ
ওড়িশার প্রতীক হল ভারতের ওড়িশা রাজ্য সরকারের সরকারী সীলমোহর।Government of Odisha   ইতিহাস  ৩ আগস্ট ১৯৬৪-এ মন্ত্রিপরিষদ কোনার্ক ঘোড়ার মূর্তির নকশাকে রাজ্য প্রতীক হিসেবে গ্রহণ করে। প্রতীকটি শৃঙ্খলা, শক্তি এবং অগ্রগতির প্রতীক।   নকশা  প্রতীকটি একটি বৃত্তাকার সীলমোহর যা কোনার্ক সূর্য মন্দিরে পাওয়া যোদ্ধা এবং ঘোড়ার মূর্তিকে চিত্রিত করে। প্রতীকের ক্রেস্ট হল অশোকের সিংহ রাজধানী ।   ঐতিহাসিক প্রতীক  প্রাক্তন রাজ্য এবং জমিদারিদের প্রতীক।   সরকারি ব্যানার  ওড়িশা সরকার একটি সাদা মাঠে রাজ্যের প্রতীক প্রদর্শন করা একটি ব্যানার দ্বারা প্রতিনিধিত্ব করতে পারে।   আরো দেখুন    ভারতের জাতীয় প্রতীক  ভারতীয় রাজ্য প্রতীকের তালিকা   তথ্যসূত্র   বিষয়শ্রেণী:ভারতের রাজ্য প্রতীক বিষয়শ্রেণী:ওড়িশা সরকার
খস একটি উচ্চ মানের মানের ক্যালিকো কাপড়, যা মুঘল সাম্রাজ্যে পোশাক তৈরি ও ব্যবহৃত হত।  নাম  খসকে আইন-ই-আকবরীতে "কাশাক" বলা হত এবং এটির সূক্ষ্ম বুননের জন্য 'জঙ্গল ক্লাসা' নামেও পরিচিত ছিল। এটি আইন-ই-আকবরীতে বর্ণিত সাতটি সুতির কাপড়ের মধ্যে একটি।    বৈশিষ্ট্য  খস লম্বা কাপড়ের তুলনায় নরম কাপড় এবং মসলিনের চেয়ে বেশি ঘনভাবে বোনা ছিল। এটি সূক্ষ্ম জমিনসহ নরম এবং ঘনিষ্ঠভাবে বোনা কাপড় হিসাবে বর্ণনা করা হয়েছে। ষোড়শ শতাব্দীর সম্রাট আকবরের সময়ে খসকে অন্যতম সেরা এবং ব্যয়বহুল ধরনের কাপড় হিসাবে বিবেচনা করা হত। এটি সাধারণত মুঘল যুগে পাগড়ির জন্য ব্যবহৃত হত।Panjab University Research Bulletin: Arts - Volume 14, Issue 2 - Page 23   উৎপাদন কেন্দ্র  সোনারগাঁয়ে তৈরি খসকে বিশেষত উচ্চ মানের হিসাবে বিবেচনা করা হত। এটি ঢাকা, মালদা, শান্তিপুর এবং কাসিমবাজারেও উৎপাদিত হয়েছিল। "রহোন খস" কাপড় পাঞ্জাবের রাহোন শহরে উৎপাদিত হয়েছিল।   রপ্তানি  ১৭শ শতাব্দীর শেষের দিকে ইস্ট ইন্ডিয়ার বাণিজ্যের একজন ইংরেজ বণিক ও নাবিক থমাস বোয়েরে, খসকে এমন এক ধরনের মসলিন হিসাবে বর্ণনা করেছিলেন যা ঢাকা থেকে সাধারণত সর্বদা রফতানিকৃত কাপড় ছিল।   তথ্যসূত্র   বিষয়শ্রেণী:তাঁতে বোনা কাপড়
উইকিপিডিয়া:উইকিপ্রকল্প প্রযুক্তি প্রকল্পে আপনাকে স্বাগতম।   লক্ষ্য বাংলা উইকিপিডিয়ায় প্রযুক্তি বিষয়ক তথ্য সমৃদ্ধ করা এই প্রকল্পের লক্ষ্য।  সুযোগ বিষয়শ্রেণী:প্রযুক্তি এর অন্তর্গত সব নিবন্ধ এই প্রকল্পের আওতাধীন হতে পারে।  টেমপ্লেট  এইরকম টাইপ করলে  এইরকম প্রদর্শিত হবে  এটি যে কারণেThis can be placed on your user page to show that you are a part of this Wikiproject.   প্রকল্পের সংগঠন  সদস্য  এখানে আপনার নাম যোগ করুন।       সারণি নিচের সারণিতে উইকিপিডিয়ার জন্য আবশ্যকীয় প্রযুক্তি বিষয়ক নিবন্ধ তালিকাবদ্ধ করা হল। লাল সংযোগ বোঝায় নিবন্ধটি এখনও শুরু করা হয়নি।  বিষয়শ্রেণী:উইকিপ্রকল্প
পেয়ার কা সপনা () হল একটি ১৯৬৯ সালের বলিউড ফিল্ম যেখানে অশোক কুমার, মালা সিনহা, বিশ্বজিৎ, হেলেন এবং অন্যান্যরা অভিনয় করেছেন।  ছবিটি প্রযোজনা করেন টিসি দেওয়ান এবং পরিচালনা করেন হৃষিকেশ মুখোপাধ্যায়, সঙ্গীত পরিচালনা করেন চিত্রগুপ্ত, গানের কথা ও সংলাপ রচনায় রাজেন্দ্র কৃষাণ, কাহিনীকার হরি জুৎশি এবং চিত্রনাট্য করেছেন এসকে প্রভাকর। অভিনেতা রাজন হাকসার (যিনি ছবিতে প্রকাশ মালহোত্রার ভূমিকায় অভিনয় করেছিলেন) সহযোগী প্রযোজকও ছিলেন।  ছবিটির শুটিং হয়েছে ভারত ও ইউরোপে।   পটভূমি  এক বৃদ্ধ দম্পতি এক ঐতিহ্য পরায়ণ মেয়ে সুধার দেখা পান, যে তার মায়ের সাথে ট্রেনে তীর্থযাত্রায় যাচ্ছেন। তারা তাকে তাদের ছেলে রমেশের জন্য উপযুক্ত ভাবে এবং মনে করে যে সে তাকে ঠিক করবে, কারণ তারা বিশ্বাস করে যে সে একটু ভিন্ন জীবনধারার দ্বারা খুব বেশি প্রভাবিত (বন্ধুদের সাথে মদ্যপান এবং পার্টি করা)।  রমেশের বাবা, জ্বল প্রসাদ লন্ডনে যাওয়ার আগে রমেশকে বলেন সুধাকে বিয়ে করতে, নতুবা তিনি বিদেশের খরচ জোগাবেন না। রমেশ বিয়েতে রাজি হয় ঠিকই, কিন্তু বিয়ের অনুষ্ঠানের পরপরই এমনকি তার স্ত্রীকে না দেখে লন্ডন চলে যায়। জাহাজে ভ্রমণকালে গুপ্তের সাথে তার দেখা হয় এবং তার সাথে বন্ধুত্ব হয়। সে লন্ডনে জেনির সাথেও দেখা করে এবং তার সাথে বন্ধুত্ব করে, যদিও জেনি তাকে ভালবাসে।  শঙ্করনাথ এক বিচলিত সুধাকে খুঁজে পান এবং তাকে ইংরেজি শেখান, তাকে বিশ্বের পথ শিখতে সাহায্য করেন, যাতে তিনি রমেশকে খুঁজে পেতে এবং তার হৃদয় জয় করতে পারেন। সুধা তখন শঙ্করনাথের অধীনে লন্ডনে যায় এবং তার পরিচিত জনাব মালহোত্রার সাথে থাকে। সে সুষমা নাম নেয় এবং রমেশের দেখা পায়, যে তার প্রেমে পড়ে।  তবে, বিষয়গুলো জটিল হয়ে ওঠে যখন শঙ্করনাথ আবিষ্কার করেন যে জেনি তার দীর্ঘদিনের হারানো নাতনী। কীভাবে সুধা এবং রমেশ আচরণ করে যখন সমস্ত সত্য প্রকাশিত হয় তখন থেকে গল্পটি তৈরি হয়।   কুশীলব    শঙ্করনাথের চরিত্রে অশোক কুমার  সুধা/সুষমার চরিত্রে মালা সিনহা  রমেশ চরিত্রে বিশ্বজিৎ  জেনির চরিত্রে হেলেন  গুপ্তের চরিত্রে জনি ওয়াকার  সুধার মায়ের চরিত্রে দুর্গা খোটে  রাজন হাকসার মিঃ প্রকাশ মালহোত্রা  জ্বলা প্রসাদ (রমেশের বাবা) চরিত্রে বিপিন গুপ্ত  পার্বতী চরিত্রে মৃদুলা রানী (রমেশের মা)  রেনু চরিত্রে নয়না (রমেশের বোন)   গান    তথ্যসূত্র    বহি সংযোগ    ইউটিউবে পেয়ার কা স্বপ্ন    বিষয়শ্রেণী:ইউরোপে ধারণকৃত চলচ্চিত্র বিষয়শ্রেণী:১৯৬৯-এর চলচ্চিত্র বিষয়শ্রেণী:১৯৬০-এর দশকের হিন্দি ভাষার চলচ্চিত্র
ঊষা সেন ( বিবাহের পূর্বে দাশগুপ্ত ) (১৯০১ - ১৯৫৪) ছিলেন ব্রিটিশ ভারতে একজন বাঙালি লেখিকা। পিতা রাজেশ্বর দাশগুপ্ত ছিলেন প্রখ্যাত কৃষিবিদ। তাদের আদি নিবাস ছিল অধুনা  বাংলাদেশের ঢাকার বিক্রমপুরে। তার বিবাহ হয় কার্তিক চন্দ্র সেনের সাথে।  বঙ্গীয় সাহিত্য পরিষদের ভারতকোষ সম্পাদনায় ঊষা সেন অবদান রেখেছেন। সুলেখিকা হিসাবে প্রতিষ্ঠিত হলেও চিত্রশিল্পেও তার দক্ষতা ছিল। তার অঙ্কিত তৈলচিত্র ও জল রঙে আঁকা বহু চিত্র কলকাতার  অ্যাকাডেমি অফ ফাইন আর্টস-এ প্রদর্শিত হয়েছে।  তথ্যসূত্র   বিষয়শ্রেণী:১৯০১-এ জন্ম বিষয়শ্রেণী:১৯৫৪-এ মৃত্যু বিষয়শ্রেণী:বাঙালি হিন্দু বিষয়শ্রেণী:পশ্চিমবঙ্গের শিল্পী বিষয়শ্রেণী:পশ্চিমবঙ্গের লেখিকা
এলাহাবাদ রেলওয়ে বিভাগ ভারতীয় রেলওয়ের উত্তর মধ্য রেলওয়ে অঞ্চলের অধীনে তিনটি রেলওয়ে বিভাগের একটি। এই রেলওয়ে বিভাগটি ১৯৫১ সালের ৫ নভেম্বর গঠিত হয়েছিল এবং এর সদর দপ্তর ভারতের উত্তর প্রদেশ রাজ্যের এলাহাবাদে অবস্থিত।  ঝাঁসি রেলওয়ে বিভাগ এবং আগ্রা রেলওয়ে বিভাগ হল উত্তর মধ্য রেল (এনসিআর) জোনের অধীনে অন্য দুটি রেলওয়ে বিভাগ যার সদর দপ্তর এলাহাবাদে অবস্থিত।    রেলওয়ে স্টেশন এবং শহরের তালিকা   তালিকায় এলাহাবাদ রেলওয়ে বিভাগের অধীনে থাকা স্টেশন এবং তাদের স্টেশন বিভাগ অন্তর্ভুক্ত রয়েছে।  স্টেশনের বিভাগস্টেশনের সংখ্যাস্টেশনের নামক-১ ক্যাটাগরি২, একটি বিভাগ৫আলীগড়, , , , খ ক্যাটাগরি - -গ ক্যাটাগরি </br> (শহরের স্টেশন) - -ঘ ক্যাটাগরি - -ঙ ক্যাটাগরি - -চ ক্যাটাগরি </br> হল্ট স্টেশন - -মোট- -   তথ্যসূত্র     বিষয়শ্রেণী:ভারতীয় রেলের বিভাগ বিষয়শ্রেণী:১৯৫১-এ উত্তরপ্রদেশে প্রতিষ্ঠিত
আশুতোষ চৌধুরী (৫ ই নভেম্বর, ১৮৮৮-২৭ শে মার্চ, ১৯৪৪) ছিলেন বাঙালী কবি এবং লোকগীতি সংগ্রাহক। তিনি চট্টগ্রাম জেলার বোয়ালখালী উপজেলার কধুরখীল গ্রামে ১৮৮৮ সালে জন্ম গ্রহণ করেন। তার রচিত ছেলেদের চট্টলাভূমি গ্রন্থটি পড়ে রায়াবাহাদুর দীনেশচন্দ্র সেন মুগ্ধ হয়ে তাকে কলকাতা বিশ্ববিদ্যালয়ের উদ্যোগে ১৯২৫ সালে লোকগীতি সংগ্রাহক নিযুক্ত করেন।   পালাগান সংগ্রহ  নিজাম ডাকাতের পালা, কাফন চোরা, ভেলুয়া, হাতি খেদার গান, কমল সদাগরের পালা, সুজা তনয়ার বিলাপ, নছর মালুম, নুরুন্নেছা ও কবরের কথা, পরীবানুর হঁলা, দেওয়ান মনোহর ও মজুনা ইত্যাদি। এসব পালাগান পূর্ববঙ্গ-গীতিকায় প্রকাশিত হয়েছে।   সাহিত্য কর্ম   গীতিকা (গানের সংকলন)  আদম আশক (কাহিনিকাব্য)  ব্যথার বাণী ও স্বপ্নের জয় (গাঁথাকাব্য)  চট্টগ্রামী ভাষা ও সংস্কৃতি (অভিধান)   তথ্যসূত্র   2)সুবোধচন্দ্র সেনগুপ্ত ও অঞ্জলি বসু সম্পাদিত সংসদ বাংলা চরিতাভিধান ৫ ম সংস্করণ ৩য় মুদ্রণ পৃষ্ঠা ৮২  বিষয়শ্রেণী:১৮৮৮-এ জন্ম বিষয়শ্রেণী:বাঙালি কবি বিষয়শ্রেণী:চট্টগ্রাম জেলার কবি বিষয়শ্রেণী:চট্টগ্রাম জেলার লেখক বিষয়শ্রেণী:বাঙালি লেখক
প্রেমিক নাম্বার ওয়ান হচ্ছে ২০১৩ সালে মুক্তিপ্রাপ্ত একটি বাংলাদেশী প্রণয়ধর্মী নাট্য চলচ্চিত্র। চলচ্চিত্রটি পরিচালনা করেছেন রকিবুল আলম রকিব ও প্রযোজনা করেছেন আনোয়ার হোসেন মিন্টু। এতে কেন্দ্রীয় চরিত্রে অভিনয় করেছেন শাকিব খান, অপু বিশ্বাস, নিপুণ আক্তার ও মিশা সওদাগর। এছাড়াও পার্শ্বচরিত্র অভিনয় করেছেন ববিতা, কাজী হায়াৎ, সাবরিনা সুলতানা কেয়া, সুজাতা সহ অনেকে।   অভিনয়   শাকিব খান - তীব্র  অপু বিশ্বাস - সিমি  নিপুণ আক্তার - তানিয়া  সাবরিনা সুলতানা কেয়া - কেয়া  আমান রেজা - আমান  ববিতা - মমতাজ বেগম  কাজী হায়াৎ - আজাদ  সুজাতা - আফিয়া  শাহীন আলম - শুভ্র  শাহনূর - মুন  কাবিলা - আবুল  জেসমিন  মিশা সওদাগর - সুলতান  শিবা শানু - দিলা  ডন - ডন  ইলিয়াস কোবরা  নাসরিন - "মন চাইলে" গানে বিশেষ উপস্থিতি  সঙ্গীত  চলচ্চিত্রটির সুর ও সঙ্গীতায়োজন করেছেন ইমন সাহা এবং গীত রচনা করেছেন কবির বকুল। এছাড়াও একটি গানের সঙ্গীতায়োজন করেছেন আলী আকরাম শুভ ও গীত লিখেছেন মনিরুজ্জামান মনির।   মুক্তি চলচ্চিত্রটি ২০১৩ সালের ১৬ অক্টোবর বাংলাদেশের ৬৭টি প্রেক্ষাগৃহে মুক্তি পায়।  তথ্যসূত্র  বহিঃসংযোগ       ইউটিউবে প্রেমিক নাম্বার ওয়ান  বিষয়শ্রেণী:২০১৩-এর চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:ইমন সাহা সুরারোপিত চলচ্চিত্র বিষয়শ্রেণী:আলী আকরাম শুভ সুরারোপিত চলচ্চিত্র
|- | class="hintergrundfarbe6" |  | style="text-align:center" | x20px|alt= | style="text-align:center" |  | style="text-align:center" |  | style="text-align:center" |  | style="text-align:center" |  | style="text-align:center" |  | style="text-align:center" |  | style="text-align:center" |  | style="text-align:center" |  | style="text-align:center" |  | style="text-align:center" |  | class="hintergrundfarbe8" |  Modified version of WP:Route diagram template/BS-anleitung2 to display pictogram tables in Wikipedia:Railway line template (skipping the icon without prefix).
জেড এইচ মিন্টু (১৯৫৬? – ১০ মার্চ ২০২৩) একজন বাংলাদেশী চিত্রগ্রাহক, চলচ্চিত্র পরিচালক ও প্রযোজক ছিলেন। তিনি বাংলাদেশের চলচ্চিত্র শিল্পে একজন চিত্রগ্রাহক হিসেবে দেড় শতাধিক চলচ্চিত্রে ক্যামেরার পিছনে কাজ করেছেন। পেশাদার চিত্রগ্রাহকের পাশাপাশি তিনি চিত্রগ্রাহকদের সংগঠনের সাথেও জড়িত ছিলেন। কর্মজীবনের সেরা স্বীকৃতি হিসেবে পোস্টমাস্টার ৭১ চলচ্চিত্রের চিত্রগ্রাহক হিসেবে জাতীয় চলচ্চিত্র পুরস্কার অর্জন করেন। এছাড়াও তিনি দুটি ছায়াছবির প্রযোজনা ও একটি টেলিভিশন চলচ্চিত্রের নির্দেশনা দিয়েছেন।  কর্মজীবন   জেড এইচ মিন্টু বাংলাদেশের চলচ্চিত্রশিল্পে একজন চিত্রগ্রাহক হিসেবে কর্মজীবন শুরু করেন সাধন রায়ের সহকারী হিসেবে। এরপর আব্দুল লতিফ বাচ্চু ও মাহফুজুর রহমান খানের দীর্ঘদিনের সহকারী হিসেবে ছিলেন তিনি।  শুভদা, চন্দ্রনাথ, হাঙর নদী গ্রেনেড, চাঁদনী, আত্মঅহংকার, নিঝুম অরণ্য, কেয়ামত থেকে কেয়ামত সহ দেড় শতাধিক চলচ্চিত্রের চিত্রগ্রহণ করেছেন। একজন সংগঠক হিসেবে চলচ্চিত্র চিত্রগ্রাহক সংস্থার সহসভাপতি ছিলেন। চিত্রগ্রহণে সেরা অবদান হিসেবে ২০১৮ সালে পোস্টমাস্টার ৭১-এর জন্য জাতীয় চলচ্চিত্র পুরস্কার অর্জন করেন।  চিত্রগ্রাহক হিসেবে চলচ্চিত্রে বেশি অবদান রাখলেও মিন্টু চলচ্চিত্র প্রযোজনা ও পরিচালনা করেছেন। রায়হান মুজিব পরিচালিত আত্ম অহংকার এবং আমজাদ হোসেন পরিচালিত আদরের সন্তান’ চলচ্চিত্র দুটির প্রযোজনা করেছিলেন। মিন্টু ২০১৬ সালে মৌসুমী ও রিয়াজকে নিয়ে মেঘের আড়ালে  শিরোনামে একটি টেলিভিশন চলচ্চিত্র নির্মাণ করেন।  তার পরিচালিত ক্ষমা নেই চলচ্চিত্রটি মৃত্যুর কারণে অসমাপ্ত থেকে যায়। পরবর্তীতে বদিউল আলম খোকন ও আসাদুজ্জামান মজনু তার ছবির কাজ শেষ করেছিলেন।   মৃত্যু  মস্তিষ্কের টিউমারের কারণে জেড এইচ মিন্টু ২০২৩ সালের ১০ মার্চ ঢাকায় ৬৬ বছর বয়সে মৃত্যুবরণ করেন। তাকে মানিকগঞ্জে সমাহিত করা হয়।   অর্জন  +বছরপুরস্কারবিভাগচলচ্চিত্রফলাফলসূত্র২০১৯৪৩তম জাতীয় চলচ্চিত্র পুরস্কারশ্রেষ্ঠ চিত্রগ্রাহকপোস্টমাস্টার ৭১   তথ্যসূত্র    বহিঃসংযোগ        বিষয়শ্রেণী:২০২৩-এ মৃত্যু বিষয়শ্রেণী:বাংলাদেশী চলচ্চিত্র পরিচালক বিষয়শ্রেণী:বাংলাদেশী চিত্রগ্রাহক বিষয়শ্রেণী:শ্রেষ্ঠ চিত্রগ্রাহক বিভাগে জাতীয় চলচ্চিত্র পুরস্কার (বাংলাদেশ) বিজয়ী
রোটোকাস হল একটি উত্তর বোগেনভিল ভাষা যা প্রায় ৪,৩২০ জন লোক বুগেনভিল দ্বীপে কথা বলে, এটি নিউ গিনির পূর্বে অবস্থিত একটি দ্বীপ যা পাপুয়া নিউ গিনির অংশ। অ্যালেন এবং হার্ড (১৯৬৩) অনুসারে, তিনটি চিহ্নিত উপভাষা রয়েছে: কেন্দ্রীয় রোটোকাস ("রোটোকাস প্রোপার"), আইতা রোটোকাস এবং পিপিপাইয়া; অতসিলিমা (আটসিনিমা) গ্রামে কথিত আরও একটি উপভাষা সহ একটি অস্পষ্ট অবস্থা। কেন্দ্রীয় রোটোকাস ভাষা তার অত্যন্ত ছোট ফোনমিক ইনভেন্টরি এবং সম্ভবত সবচেয়ে ছোট আধুনিক বর্ণমালা থাকার জন্য সবচেয়ে উল্লেখযোগ্য।  তথ্যসূত্র  বিষয়শ্রেণী:বোগেনভিলের স্বায়ত্তশাসিত অঞ্চলের ভাষা বিষয়শ্রেণী:উত্তর বোগেনভিল ভাষা
চড়িদা পশ্চিমবঙ্গের পুরুলিয়ার একটি গ্রাম। এই গ্রামটি ছৌ-নাচের আঁতুড়ঘর হিসেবে পরিচিত। গ্রামটি ছৌ-নাচের মুখোশের জন্মস্থান।  পুরুলিয়া জেলার বাঘমুন্ডি ব্লকে অযোধ্যা পাহাড়ের কোলে অবস্থিত এই গ্রামটি। বাঘমুন্ডি শহর থেকে পাঁচ কিলোমিটার দূরে পাহাড়ের কোলে চড়িদা গ্রাম। এই চড়িদা গ্রামে প্রায় একশো পরিবারের বাস। কয়েক প্রজন্ম ধরে যাঁরা একটাই কাজ করে থাকেন - ছৌ নাচের মুখোশ তৈরী করা। এখানে একের পর এক ছোট ছোট বাড়িতে সার দিয়ে সাজানো শুধুই রঙ বেরঙের মুখোশ।  তথ্যসূত্র  বিষয়শ্রেণী:পুরুলিয়া জেলা
কুষ্টিয়া সরকারি সেন্ট্রাল কলেজ  (পূর্বনাম সমূহ: কুষ্টিয়া সরকারি সিটি কলেজ ; কুষ্টিয়া সরকারি কমার্শিয়াল ইনস্টিটিউট) বাংলাদেশের একটি উচ্চ মাধ্যমিক স্তরের শিক্ষাপ্রতিষ্ঠান। এটি কুষ্টিয়ার চৌড়হাসে অবস্থিত। ব্যবসায় শিক্ষার ক্ষেত্রে বৃহত্তর কুষ্টিয়া অঞ্চলে সরকারি পর্যায়ে পরিচালিত একমাত্র এই প্রতিষ্ঠানটি ১৯৬৭ সালে প্রতিষ্ঠিত হয় এবং ১৯৮৪ সাল থেকে গভ. কমার্শিয়াল ইনস্টিটিউট, কুষ্টিয়া নামে পরিচিতি লাভ করে। ২০১৮ সাল থেকে বর্তমান নামে পরিচিতি লাভ করে সেই বছর থেকেই ব্যাবসায় শিক্ষার পাশাপাশি বিজ্ঞান ও মানবিক বিভাগ চালু হয়। শিক্ষার মান বিবেচনায় কুষ্টিয়া তথা যশোর শিক্ষা বোর্ডের অন্যতম প্রতিষ্ঠান।   প্রতিষ্ঠার ইতিহাস  ১৯৫৯ সালের জাতীয় শিক্ষা কমিশনের নির্দেশনা অনুসারে তৎকালীন  সরকার পূর্ব পাকিস্তানের ১৬টি জেলা সদরে 'গভ. কমার্শিয়াল ইনস্টিটিউট' স্থাপন করা সিদ্ধান্ত গ্রহণ করে এবং ফলশ্রুতিতে মার্কিন যুক্তরাষ্ট্রের সাহায্য সংস্থা 'এউএসএইড'-এর আর্থিক ও কারিগরী সহায়তায় ঢাকা, ময়মনসিংহ, ফরিদপুর, চট্টগ্রাম, ফেনী, কুমিল্লা, খুলনা, যশোর, কুষ্টিয়া, রাজশাহী, দিনাজপুর, রংপুর, বগুড়া, পাবনা, বরিশাল এবং সিলেট জেলা শহরে ১৯৬৫ হতে ১৯৬৭ সালের মধ্যে এই কমার্র্শিয়াল ইনস্টিটিউটসমূহ স্থাপিত হয়।যুগোপযোগী হচ্ছে সরকারি কমার্শিয়াল ইনস্টিটিউট এই প্রতিষ্ঠানটিসহ অপরাপর ১৫টি গভঃ কমার্শিয়াল ইনস্টিটিউটের ভবিষ্যৎ নির্ধারণ এবং করণীয় ঠিক করার উদ্দেশ্যে শিক্ষা মন্ত্রণালয় মাধ্যমিক ও উচ্চ শিক্ষা অধিদপ্তর এবং শিক্ষা সংশ্লিষ্ট বিভিন্ন নীতিনির্ধারক ও প্রতিষ্ঠানের সম্মিলনে একটি উচ্চ পর্যায়ের কমিশন গঠন করে তাদের সুপারিশের ভিত্তিতে ২০১৬ সালের ১২ মে এক প্রজ্ঞাপন জারীর মাধ্যমে দেশ থেকে “ডিপ্লোমা-ইন-বিজনেস স্টাডিজ” শিক্ষা কার্যক্রম সম্পূর্ণরূপে বিলুপ্ত ঘোষণা করে ও এই প্রতিষ্ঠানটিকে সাধারণ শিক্ষা কার্যক্রমভূক্ত করে[৫] এর নামকরণ “কুষ্টিয়া সরকারি সিটি কলেজ” করে এবং জেলাস্থ অন্যান্য সমমানের শিক্ষাপ্রতিষ্ঠানের ন্যায় এটিকেও যশোর শিক্ষা বোর্ডের অধীনে ন্যস্ত করে।   শিক্ষা কার্যক্রম   এই প্রতিষ্ঠানটিতে ঢাকা শিক্ষা বোর্ড এর আধিনে দুই বছর মেয়াদী 'ডিপ্লোমা-ইন-বিজনেস ষ্টাডিজ' (ডিআইবিএস) নামে একটি কর্মমূখী শিক্ষা কোর্স পরিচালনা করা হয়। পরবর্তীতে ২০১৬ সাল থেকে এটি যশোর শিক্ষা বোর্ডের অধীনে সাধারণ কলেজ হিসাবে শিক্ষা কার্যক্রম পরিচালনা করা শুরু করে এবং ২০১৬-১৭ শিক্ষাবর্ষ থেকে বিজ্ঞান, মানবিক ও ব্যবসায় শিক্ষা বিভাগে শিক্ষার্থী ভর্তির অনুমতি লাভ করে।   আসন সংখ্যা  একাদশ শ্রেনীর আসন সংখ্যা যথাক্রমে বিজ্ঞান বিভাগে ২৭৫টি, মানবিক বিভাগে ২৫০টি, ব্যবসায় শিক্ষাতে ২৫০টি।   ফলাফল  বিগত কয়েক বছর বিজ্ঞান বিভাগে ভর্তির যোগ্যতা ছিলো ন্যূনতম জিপিএ ৫। মানবিক বিভাগ ও ব্যবসায় শিক্ষাতে যথাক্রমে জিপিএ ৪ এবং জিপিএ ৩।     আরও দেখুন   বাংলাদেশের সাবেক সরকারি কমার্শিয়াল ইনস্টিটিউটের তালিকা।   তথ্যসূত্র   বিষয়শ্রেণী:কুষ্টিয়ার বিশ্ববিদ্যালয় ও মহাবিদ্যালয় বিষয়শ্রেণী:১৯৬৬-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৬৬-এ পূর্ব পাকিস্তানে প্রতিষ্ঠিত
হরিণঘাটা নদী বাংলাদেশের দক্ষিণে বাগেরহাট এবং বরগুনা জেলার মধ্য দিয়ে প্রবাহিত একটি নদী। এটা গঙ্গা-পদ্মা নদী ব্যবস্থাপনার অন্যতম বৃহৎ উপকূলীয় নদী।  বর্ণনা নদীটি বলেশ্বর নদীর  দক্ষিণে অবস্থিত। বলেশ্বর নদীর পানি বয়ে নিয়ে এটি বঙ্গোপসাগরে পতিত হয়। এটি বাগেরহাট জেলা এবং বরগুনা জেলার সীমানা আলাদা করেছে। নদীটি বাগেরহাট জেলার শরণখোলা উপজেলা এবং বরগুনার জেলার পাথরঘাটার  মধ্য দিয়ে প্রবাহিত হয়েছে।   তথ্যসূত্র  বিষয়শ্রেণী:বরগুনা জেলার নদী বিষয়শ্রেণী:বাগেরহাট জেলার নদী বিষয়শ্রেণী:বাংলাদেশের নদী
অপসারণের প্রস্তাবনার সংরক্ষণের পছন্দসই প্রক্রিয়ার জন্য উইকিপিডিয়া:অপসারণ পদ্ধতি দেখুন।  অপসারণের প্রস্তাবনায় জমা করার পছন্দসই প্রক্রিয়ার জন্য দেখুন, উইকিপিডিয়া:অপসারণ পদ্ধতি।  আপনি যদি অন্য কোন পাতা খুঁজে পান যেখানে কোন নিবন্ধ সংরক্ষণ করা হবে নাকি অপসারণ করা হবে এমন বিস্তারিত আলোচনা থেকে থাকে তাহলে অনুগ্রহ করে সেগুলোকে এখানে লিংক করে দিন।  অপসারণ প্রস্তাবনার সংগ্রহশালা
নাগা স্যাফায়ার (বৈজ্ঞানিক নাম: Heliophorus kohimensis (Tytler)) একটি ছোট প্রজাপতি। এরা ‘লাইসিনিডি’ গোত্রের এবং 'লাইসিনিনি' উপগোত্রের সদস্য।  আকার  নাগা স্যাফায়ার এর প্রসারিত অবস্থায় ডানার আকার ৩০-৩৬ মিলিমিটার দৈর্ঘের হয়।   উপপ্রজাতি  ভারতে প্রাপ্ত নাগা স্যাফায়ার এর উপপ্রজাতি হল-   Heliophorus kohimensis kohimensis (Tytler, 1912) – Kohima Sapphire   বিস্তার  এই প্রজাতি উত্তর-পূর্ব ভারতYago, M., Saigusa, T., & Nakanishi, A. (2002). A Revision of the Heliophorus kohimensis group (Lepidoptera: Lycaenidae). Entomological science, 5(3), 375-388. এর অরুণাচল প্রদেশ এবং নাগাল্যান্ড এর বিভিন্ন অঞ্চলে দেখা যায়।   বর্ণনা  প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-   পুরুষ   ডানার উপরিতল চকচকে কালচে বেগুনি এবং কালচে বাদামী কোস্টাল এবং টার্মিনাল বর্ডার এবং অ্যাপেক্স যুক্ত। সামনের ডানায় কোস্টাল এবং টার্মিনাল বর্ডার ১ মিলিমিটার চওড়া। সামনের ডানার শীর্ষ (apex) পুরুষ প্রকারে বেশী গোলাকৃতি, পিছনের ডানার কালচে বাদামী বর্ডার অপেক্ষাকৃত সরু। পিছনের ডানায় ঢেউখেলানো টার্মিনাল লালচে কমলা বন্ধনী টার্মেন এর মধ্যভাগ থেকে টর্নাস পর্যন্ত বিস্তৃত, কিছু নমুনায় আরো ছোট। পিছনের ডানা লেজযুক্ত। উভয় ডানার সিলিয়া সাদা বর্নের।  ডানার নিম্নতল উজ্জ্বল হলুদ। অন্যান্য স্যাফায়ারদের মতো উভয় ডানায় কালচে ডিসকাল রেখা, এই প্রজাতিতে অনুপস্থিত। সামনের ডানায় ডিসকাল অংশে কখনো কখনো ছোট কয়েকটি কালো দাগ এবং বিন্দু বর্তমান এবং টার্মিনাল লাল বন্ধনীযুক্ত (ঢেউ খেলানো নয়)। পিছনের দানায় সেল এর অভ্যন্তরে এবং ১খ শিরায় সাব-বেসাল অংশে দুটি কালো বিন্দু লক্ষ্য করা যায়। শীর্ষভাগ (apex) থেকে টর্নাস পর্যন্ত বিস্তৃত ইষদ চওড়া লালচে-কমলা সাব টার্মিনাল ঢেউখেলানো বন্ধনীর ভিতরের দিকে কাল রেখা দ্বারা পরিবেস্থিত সাদা অর্ধচন্দ্রাকৃতি ছোপদ্বারা সীমায়িত (bordered) প্রতিটি শিরামধ্যে।    স্ত্রী  ডানার উপরিতল কালচে বাদামী বর্নের। সামনের ডানার টার্মিনাল লালচে কমলা বন্ধনী অপেক্ষাকৃত চড়া। পিছনের ডানার লা্লচে কমলা টার্মিনাল বন্ধনী পুরুষ প্রকারের মতন একই। ডানার নিম্নতল পুরুষ প্রকারের অনুরূপ।   আচরণ   দুর্লভ দর্শন এই প্রজাতির উড়ান দ্রুতগামী, তবে স্বল্পদূরত্ব উড়েই এরা তৎক্ষণাৎ ফুলে, পাতায় অথবা পাথরে অবস্থান করে। নাগা স্যাফায়ার সম্পূর্নভাবে পাহাড়ী পতঙ্গ এবং পাহাড়ী জঙ্গলেই এদের গতিবিধী সীমাবন্ধ থাকে। নাগা পাহাড়ে মার্চ থেকে অক্টোবর পর্যন্ত এদের বিচরন লক্ষ্য করা যায়। স্ত্রী প্রকার এর দর্শন কদাচিৎ মেলে এবং এরা পুরুষ অপেক্ষা তুলনামূলক ভাবে ছোট পরিধির মধ্যে নিজেদের আবদ্ধ রাখে।   তথ্যসূত্র     বহিঃসংযোগ   বিষয়শ্রেণী:ভারতের প্রজাপতি বিষয়শ্রেণী:এশিয়ার প্রজাপতি বিষয়শ্রেণী:১৯১২-এ বর্ণিত প্রজাপতি